laion/Wikipedia-Exotic huggingface dataset:
קוברה מימית מפוספסת

קוברה מימית מפוספסת (שם מדעי: Naja annulata) הוא מין של קוברה אפריקנית ממשפחת הפתניים החיה סביב אגן הקונגו. זו אחת משתי הקוברות המכונות "קוברות מים", לצד המין קוברה מימית קונגולזית (Naja christyi), החי באותו אזור. קוברה זו גדולה למדי באורך ממוצע של 1.4-2.2 מטר אך נמצאו פרטים באורך של 2.7 מטר. צבע קשקשי הקוברה חום-זית עד חום-כתום מוקף ברצועות פסים שחורות שבאמצעם פס דק בהיר. הזנב שחור לחלוטין והראש עבה וצבעו ירוק-חום ואזור העיניים והשפתיים בהיר. הבטן צהובה עד לבנה ומוקפת ברצועות פסים. העיניים גדולות וצבעם אפור. הקוברה שוכנת כשמה בקרבת מקווי מים לאורך יערות הגשם או סוואנות מיוערות במרכז ומערב אפריקה המשוונית במדינות הבאות: בורונדי, קמרון, הרפובליקה הדמוקרטית של קונגו, הרפובליקה של קונגו, הרפובליקה המרכז-אפריקאית, גינאה המשוונית, רואנדה, גבון ואנגולה. הקוברה חיה גם באגם טנגניקה ולעיתים מגיעה לחופיה בטנזניה, זמביה בנוסף לבורונדי. מין קוברה זו היא שחיינית לעיתים קרובות והיא יכולה לצלול עד עומק 25 מטר למשך 10 דקות. הקוברה פעילת יום ולילה, אך יותר פעילה ביום. היא כמעט ולא יוצאת מהמים והיא איטית ביבשה. אם היא מרגישה מאוימת במים היא תתרחק לעומק. ביבשה היא תאיים באמצעות ניפוח צווארה ואם זה לא יעזור היא תכיש. ארסה של קוברה זו מיועד בעיקר להרוג את טרפה הכולל בעיקר דגים אך גם דו-חיים שהיא מוצאת במים. הוא מיועד להגנה רק כשימוש משני, אך הוא קטלני לאדם. מדד ה-LD50 שלה הוא 0.143 מ"ג/ק"ג. תת-מינים: Naja annulata annulata Naja annulata stormsi מדיה וקבצים בנושא קוברה מימית מפוספסת בוויקישיתוף קוברה מימית מפוספסת, באתר ITIS (באנגלית) קוברה מימית מפוספסת, באתר NCBI (באנגלית) קוברה מימית מפוספסת, באתר GBIF (באנגלית) קוברה מימית מפוספסת באתר הרשימה האדומה של IUCN
אלקטריק זו

אלקטריק זו (באנגלית: Electric Zoo) היא להקת רוק ישראלית, אשר משלבת מוזיקה פסיכדלית, רוק כבד, פאנק וג'אז. הלהקה הוקמה בשנת 2011 ושרה באנגלית. הלהקה הוקמה בשנת 2011 על ידי גל דוידסון שכותב את מרבית השירים ומשמש כסולן וגיטריסט וביחד עם יובל גסר, בסיסט הלהקה ואמיר סטיינברג על התופים. באותה שנה לפני צאת האלבום הופיעו בפסטיבל האינדינגב. בשנת 2013 הקליטו את אלבומם הראשון Diamonds In The Sand בגרסת הופעה חיה באולפני רדיו קול הקמפוס במסגרת התוכנית "סתימה זמנית" ותחת הלייבל של תחנת הרדיו. את המילים לשירים באלבום כתבו אלון כץ וגל דוידסון. האלבום הוקלט על טייפ סלילים ובשימוש מכשירים אנלוגים משנות ה-60 וה-70. בשנת 2014 יצא האלבום בגרסת ויניל תחת הלייבל הגרמני ישראלי Altura Libre Music. לאחר צאת האלבום מחדש הופיעה שוב הלהקה בפסטיבל האינדינגב ויצאה לסיבוב הופעות בגרמניה לאחר אלבום הבכורה הפסיקה הלהקה את פעילותה עד שגל דוידסון חזר לעבוד על אלבום חדש. הלהקה עברה שינויים גדולים עם עזיבתם של יובל גסר ואמיר סטיינברג. במקומם הצטרפו איתי מנבר כמתופף, רון אפרתי כבסיסט ותומר צוק כקלידן, כלי שלא היה קודם חלק מהלהקה. בשנת 2018 הוציאה הלהקה המחודשת את אלבומה השני, Me And My Machine Against The World, אלבום אשר יצא בהפקה עצמאית ללא שיתוף אף לייבל. בשנת 2019 הוציאו את אלבומם השלישי, Childhood Memories. בשנת 2020 הוציאו את האלבום Coconut. הם מופיעים עם האלבום בישראל ובפסטיבלים באירופה. גל דוידסון - גיטרה ושירה רון אפרתי - גיטרה בס וקולות ליווי איתן דרבקין - קלידים איתמר וינשטיין - תופים אמיר סטיינברג - תופים יובל גסר - גיטרה בס תומר צוק - קלידים איתי מנבר - תופים אוריה מאדר - תופים 2013: Diamonds In The Sand 2014: Diamonds In The Sand (גרסת ויניל) 2018: Me And My Machine Against The World 2019: Childhood Memories 2020: Coconut לתת-למוזיקה לדבר: אלקטריק זו בבארבי - ביקורת הופעה - עתליה אוקון רדיו סול, "Electric Zoo "Sunshine, רדיו סול מוכנים לרוקנרול? צפו בקליפ של Electric Zoo, באתר וואלה, 22 באוגוסט 2014
ברה"מ

האם התכוונתם ל... ברית המועצות – מעצמת על שהשתרעה על פני כ-15% מכלל היבשה בכדור הארץ, על פני מזרח אירופה, וצפון-מרכז אסיה. ברית המועצות הייתה למנהיגת הגוש המזרחי-סובייטי בעולם. ברכת המזון – ברכה אחרונה הנאמרת על פי ההלכה בסיום כל סעודה בה נאכל לחם בכמות של לפחות כזית.
קוברה יורקת מערב-אפריקאית

קוברה יורקת מערב-אפריקאית (שם מדעי: Naja katiensis) היא מין נחש ארסי מהסוג קוברה שבמשפחת הפתניים, השייכת לקוברות היורקות. הקוברה מכונה גם קוברת מאלי וקוברה קטאינית, על שם העיירה "קטאי" (אנ') שבמאלי, בה התגלתה. השם המדעי של הקוברה ניתן על פי עיירה זו. הקוברה חיה ברחבי מערב אפריקה - מסנגל עד קמרון, באזורים מישורים, סוואנות לחות ויערות פתוחים. היא נצפתה במדינות הבאות: גמביה, גינאה-ביסאו, צפון גיאנה, דרום מאלי, חוף השנהב, בורקינה פאסו, צפון גאנה וטוגו. אורכה של הקוברה 1.7 מטר, והיא רזה יחסית. צבעה חום-בהיר עד צהוב, והיא בעלת רצועות אדמדמות עד חומות לאורך מרבית הגוף. ראשה רחב וצהוב, כשהעיניים גדולות יחסית וכתומות. קוברה זו יכולה לנפח את צווארה כדי להרתיע אויבים. אם מחווה גופנית זו אינה עוזרת, היא יכולה לירוק ארס היישר מניביה לעבר עיניו של הקורבן, לעיתים במרחק של מטר או שניים. קוברה זו היא פעילת יום בעיקרה, אם כי לעיתים תהיה פעילה בלילה. היא מסתתרת מהשמש בין סלעים או בין העצים. מזונה העיקרי הוא מכרסמים קטנים בנוסף לצפרדעים ולנחשים אחרים. קוברה זו אינה תוקפנית, אך תתקוף לאחר התגרות ממושכת. הארס שלה קטלני מאוד לאדם (בדרך הכשה) וגורם לכאבים, נפיחות מקומית, כאבי בטן והקאות וגם לשיתוק, היכול לשתק את הלב או את הריאות ולהרוג. עם זאת מקרי המוות נדירים. מדיה וקבצים בנושא קוברה יורקת מערב-אפריקאית בוויקישיתוף קוברה יורקת מערב-אפריקאית, באתר ITIS (באנגלית) קוברה יורקת מערב-אפריקאית, באתר NCBI (באנגלית) קוברה יורקת מערב-אפריקאית, באתר Animal Diversity Web (באנגלית) קוברה יורקת מערב-אפריקאית, באתר האנציקלופדיה של החיים (באנגלית) קוברה יורקת מערב-אפריקאית, באתר GBIF (באנגלית) קוברה יורקת מערב-אפריקאית באתר הרשימה האדומה של IUCN
יחסי איטליה–סרביה

יחסי איטליה-סרביה הם היחסים הדיפלומטיים בין איטליה לסרביה. סרביה ואיטליה כוננו יחסים דיפלומטיים רשמיים ב-18 בינואר 1879. שנה לאחר מכן הוקמה משלחת דיפלומטית סרבית ברומא. בשנת 1937 ביקר ראש ממשלת יוגוסלביה, מילאן סטוידינוביץ' ברומא, ואילו בניטו מוסוליני ביקר בשטחי יוגוסלביה ב-20 בספטמבר 1938. בינואר 1939 ביקר גליאצו צ'אנו, שר החוץ האיטלקי בבלגרד, ובמרץ 1939 ביקרו הנסיך פאבלה והנסיכה אולגה בחצר המלוכה האיטלקית ברומא. ב-16 במאי 1941 ביקר ויטוריו אמנואלה השלישי, מלך איטליה בצטיניה, ובשנת 1944 שהה טיטו זמן מה באיטליה. היחסים בין איטליה לרפובליקה הפדרלית של יוגוסלביה (סרביה ומונטנגרו) תחת שלטונו של סלובודן מילושביץ' היו קרים אך עם זאת נמשכו. ממשלת איטליה קנתה מניות בטלקום סרביה, אך השתתפה גם בהפצצה של נאט"ו ביוגוסלביה ב-1999, כאשר המדינות החברות בנאט"ו השתמשו בבסיס האוויר Aviano באיטליה משם הטילו מטוסים צבאיים פצצות על יוגוסלביה. איטליה הכירה בעצמאותה של קוסובו מסרביה, ואף הצביעה בעד קבלתה לאונסק"ו בשנת 2015. סרביה מחזיקה באיטליה שגרירות ברומא ו-4 קונסוליות במילאנו, פירנצה, טרוויזו וטריאסטה, ואילו איטליה מחזיקה בסרביה שגרירות בבלגרד וקונסוליה כללית בסובוטיצה. מדיה וקבצים בנושא יחסי איטליה–סרביה בוויקישיתוף שגרירות סרביה ברומא אתר על יחסי מדינות
גל סופות הטורנדו בארצות הברית (2011)

מה-25 ועד 28 באפריל 2011 פקד גל של סופות טורנדו את מזרח ודרום ארצות הברית. הגל היה אחד ההרסניים ביותר בהיסטוריה של ארצות הברית. הוא כלל 360 סופות טורנדו ופקד את האזור שמדרום קנדה ועד מדינת טקסס. הסופות התרחשו ב-21 מדינות של ארצות הברית, ושש מהן נפגעו במיוחד. בארבעת ימי הגל וכתוצאה ממנו נהרגו בארצות הברית 348 בני אדם, למעלה מ-3,100 נפצעו ונגרם נזק לרכוש בהיקף של 12.2 מיליארד דולר. גל סופות הטורנדו פגע פגיעה קשה במדינות אלבמה, מיסיסיפי, ארקנסו, ג'ורג'יה, טנסי ווירג'יניה. 27 באפריל היה היום החמור ביותר, ובו התחוללו רוב הסופות ונגרמו רוב הקורבנות בנפש. היה זה יום הטורנדו החמור ביותר מאז 18 במרץ 1925, יום טורנדו שלוש המדינות (אנ'), שבו נספו בארצות הברית 747 בני אדם ונפצעו 2,298. ב-27 באפריל גם התחוללו ארבע סופות טורנדו בדרגת העוצמה הגבוהה ביותר, דרגה 5, ולהן מיוחסת גרימת 123 מקרי מוות, וכן התחוללו 11 סופות בדרגה 4, שגרמו ל-158 מקרי מוות. בטבלה מובא מספר הסופות לפי עוצמתן על פי סולם פוג'יטה המוגבר: (אנ') 324 בני אדם נהרגו כתוצאה ישירה של סופות הטורנדו. עוד 24 נהרגו עקב תופעות מזג אוויר - רוחות, ברד, הצפות וברקים - שנגרמו על ידי הסופות. מרבית הקורבנות בנפש נגרמו במדינת אלבמה (בסוגריים מצוין מספר הסופות שפקדו כל מדינה): אלבמה - 238 (58 - שתיים בדרגה 5, שבע בדרגה 4) טנסי - 32 (81 - שתיים בדרגה 4) מיסיסיפי - 31 (39 - שתיים בדרגה 5, אחת בדרגה 4) ג'ורג'יה - 14 (13 - אחת בדרגה 4) ארקנסו - 5 (28) וירג'יניה - 4 (19) סך הכל - 324 לגל נלוו מופעי מזג אוויר סוער נוספים - גשמים עזים, סופות רעמים ורוחות חזקות, שהחלו כבר ב-22 באפריל. הם התרחשו במיזורי, באוקלהומה, באוהיו, במדינת ניו יורק, בלואיזיאנה וכן באונטריו ובקוובק שבקנדה. הם גרמו גם להצפות בלואיזיאנה, בארקנסו ובמדינת ניו יורק. במדינות שנפגעו גרמו סופות הטורנדו נזק כבד לרכוש מכל הסוגים, לרבות תשתיות ציבוריות, מבני מגורים, בתי עסק, כלי רכב ועצים. עיירות אחדות חרבו כליל. בין השאר נגרם נזק רב לקווי חשמל, ופגיעה זו גם חיבלה ביכולת לתת לתושבים התרעות צופרים בפני סופות הטורנדו. פגיעה קשה במיוחד נגרמה למערכת אספקת החשמל של רשות עמק טנסי וכ-650 אלף איש נותקו מאספקת חשמל ממנה. מצב חירום הוכרז במדינותיהם על ידי מושלי אלבמה, ארקנסו, טנסי ומיסיסיפי וכן קנטקי, מיזורי ואוקלהומה. נשיא ארצות הברית ברק אובמה הכריז על מצב חירום פדרלי באלבמה וכן במספר מחוזות במיסיסיפי. הכרזות אלו אפשרו מתן סיוע פדרלי באזורים אלו. באלבמה סייעו יותר מ-2,000 חיילי המשמר הלאומי בפעולות ההצלה והחילוץ. מדיה וקבצים בנושא גל סופות הטורנדו בארצות הברית בוויקישיתוף גיליון כתב העת Storm Data, אפריל 2011, ובו מידע נרחב על גל סופות הטורנדו מיקום סופות הטורנדו ב-27 באפריל (אורכב 29.10.2019 בארכיון Wayback Machine), באתר Tornado History Project April 27 2011 Alabama Tornadoes - Radar and Tornado Tracking, באתר יוטיוב אוסף תמונות מההרס בעיר טוסקלוסה גל סופות הטורנדו בארצות הברית, באתר אנציקלופדיה בריטניקה (באנגלית) הסכום הוא לפי מחירי 2018.
לקראת שידור

לקראת שידור היא תוכנית טלוויזיה ישראלית ששודרה בערוץ הראשון של רשות השידור בשנים 1980–1991. התוכנית שודרה בימי חמישי ואורכה היה כעשר דקות. בתוכנית הציג המגיש מתוך האולפן קטעים מתוכניות העתידות להיות משודרות בערוץ הראשון, הערוץ היחיד דובר עברית באותה תקופה. מגישי התוכנית לאורך השנים היו, דליה מזור, דן כנר, מנחם פרי ועדנה נוי. בשנת 2016 שודר בערוץ הראשון הסרט לקראת שידור - קיצור תולדות הפרומו העוסק בתולדות הקדימונים בערוץ. הסרט בהשתתפות דן כנר מתחיל בקטע מהתוכנית "לקראת שידור" משנת 1986, וממשיך 30 שנה אחרי. לקראת שידור, במיזם "אישים" לתיעוד היצירה הישראלית רן בוקר, "איני מתכוון לוותר!": דן כנר נגד אורי לוי, באתר ynet, 29 בדצמבר 2016 ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
Control (אלבום של ג'נט ג'קסון)

Control (בעברית: שליטה) הוא אלבומה השלישי של הזמרת-יוצרת האמריקאית, ג'נט ג'קסון, אשר יצא לאור ב-4 בפברואר 1986, על ידי חברת התקליטים A&M רקורדס. אלבום זה היווה את הפריצה של ג'נט למיינסטרים וביסס את מעמדה כזמרת מצליחה לאחר הכישלון של שני אלבומיה הראשונים. בנוסף, מתוך האלבום יצאו סינגלים רבים אשר זכו להצלחה רבה בארצות הברית ומחוצה לה, בניגוד לסינגלים מהאלבומים הקודמים שלה אשר ספגו כישלון גם הם. מבחינה לירית האלבום מכיל שירים אוטוביוגרפיים שנכתבו כתוצאה משינויים שעברה בחייה כמו ביטול הנישואים לזמר ג'יימס דבארג', פיטוריו של אביה מתפקיד המנהל האישי שלה ועוד וההימענות מלתת לו ולאחיה להתערב בקריירה המוזיקלית שלה, ההיכרות שלה עם ג'אם ולואיס וכולי. האלבום זכה לשבחים על ידי המסקרים שכינו את האלבום כ"הישג אומנותי" וגם כ"עדות אישית של מימוש עצמי" דבר אשר נחשב להישג נדיר בקרב דוגמניות ונשים שחורות באותה תקופה. במהלך העבודה על האלבום שיתפה ג'נט פעולה עם צמד המפיקים והכותבים ג'ימי ג'אם וטרי לואיס מה שגרם לאלבום להתאפיין בז'אנרים שונים כמו R&B, ראפ, פאנק, דיסקו ושילוב של סינטיסייזרים, מה שהוביל את ג'קסון להיות אחת מהזמרות הבולטות בתחום ה-R&B העכשווי ולג'ימי ג'אם ולטרי לואיס להיות היוצרים הבולטים בתחום זה. בנוסף לכך, האלבום גם בולט בז'אנר ניו ג'ק סווינג. לאחר יציאתו הוא הגיע למקום ה-1 בארצות הברית והפך לאלבום הראשון שלה לעשות זאת. בנוסף שישה מהסינגלים שיצאו מהאלבום הגיעו ל-20 העליונים בארצות הברית, 5 מהם הגיעו לחמישייה הפותחת ואף השיר "When I Think of You" הגיע למקום הראשון במדינה. בניגוד לאלבומיה הקודמים, כמעט לכל הסינגלים מהאלבום צולמו קליפים. בקליפים ג'קסון מציגה את יכולות הריקוד שלה לראשונה ובכך הראו סוגים נוספים של קליפים אשר שודרו ב-MTV. בנוסף לביקורות חיוביות אשר זכה להם מהמבקרים האלבום גם הועמד לשני פרסי גראמי בקטגוריות "אלבום השנה" ו"מפיק השנה" ואף זכה בקטגוריה השנייה, בה זכו צמד המפיקים ג'ימי ג'אם וטרי לואיס. לימים האלבום נכנס להיכל התהילה של הרוק אנ רול ואף מגזינים רבים הכלילו אותו ברשימות האלבומים הטובים ביותר. מכירות האלבום נכון להיום מסתכמות בכ-5 מיליון עותקים ו-10 מיליון עותקים בכל העולם. בנוסף ג'קסון שברה את שיאה של אחיה מייקל ג'קסון בכך שכל סינגלי האלבום שהו 65 שבועות במצטבר במצעד האמריקאי מה שהפך את האלבום לאלבום שהסינגלים שלו שהו הכי הרבה זמן במצעד. מידע על האלבום Control באתר MusicBrainz מידע על האלבום Control באתר AllMusic האלבום Control באתר Discogs האלבום Control באתר יוטיוב Janet Jackson - Control, Discogs (באנגלית) Gold & Platinum, RIAA (באנגלית) "British album certifications – Janet Jackson – Control". British Phonographic Industry. Select albums in the Format field. Select Platinum in the Certification field. Type Control in the "Search BPI Awards" field and then press Enter. Goud/Platina, nvpi.nl Scapolo, Dean (2007). The Complete New Zealand Music Charts 1966–2006. ISBN 978-1-877443-00-8. Gold/Platinum, Music Canada (באנגלית) Johnson Publishing Company, Ebony, Johnson Publishing Company, 2008-04. (באנגלית) Janet Jackson Shows Off Her Resilience on 'Unbreakable': Album Review, Billboard
פימי

פימי (צרפתית - Fimi) הוא נהר ברפובליקה הדמוקרטית של קונגו הזורם מאגם מאי נדומבה לנהר קסאי, יובל של נהר קונגו. ערך זה הוא קצרמר בנושא הרפובליקה הדמוקרטית של קונגו ובנושא נהרות ונחלים. אתם מוזמנים לתרום לוויקיפדיה ולהרחיב אותו.
MBA (כדורסל נשים)

מועדון הכדורסל המקצועני "MBA" (ברוסית: Профессиональный Баскетбольный Клуб «МБА») הוא מועדון כדורסל נשים מהעיר מוסקבה. מאז עונת 2015/2016, מתמודדת בליגת העל הרוסית בכדורסל נשים וביורוקאפ נשים. המועדון הוקם ב-17 במאי 2013 בשם "MBA". שם מלא: מועדון הכדורסל המקצועי "איגוד הכדורסל במוסקבה" (Профессиональный Баскетбольный Клуб «Московская Баскетбольная Ассоциация»). המועדון נחשב ליורש מועדון איגוד הכדורסל לנוער של מוסקבה (Молодежная Баскетбольная Ассоциация), שאף הוא נשא את ראשי התיבות MBA) והוקם לראשונה בעונת 2011/2012. תפיסת המועדון היא ששחקניות MBA הן רק בוגרות או תלמידות בתי ספר לספורט מהעיר מוסקבה. אלכסנדר דיראצויאן (2013-ואילך) MBA (כדורסל) מדיה וקבצים בנושא MBA בוויקישיתוף אתר האינטרנט הרשמי של MBA
טנרק שפלה מפוספס

טנרק שפלה מפוספס (שם מדעי: Hemicentetes semispinosus) הוא מין של יונק קטן מסדרת הטנרקאים החי רק במזרחה של מדגסקר, באזורי יער גשם טרופי. למרות דמיונו לקיפוד הוא איננו קרוב אליו, אך מכוסה בקוצים מגוננים כמוהו, והוא יכול להתכדר לכדור. לצד המין טנרק רמה מפוספס (Highland streaked tenrec), הם המינים היחידים בסוג טנרק מפוספס (Hemicentetes). אורכו של הטנרק 13–19 סנטימטרים, ומשקלו 125–280 גרם. הוא קרובו של הטנרק המצוי, אך קטן יותר ובעל פרווה קוצנית בצבע שחור וצהוב, צבע נדיר ביותר אצל יונקים. הראש צהוב-שמנת ובעל פסים רחבים שחורים לאורך הלחיים ומצידי העיניים. מאחורי העורף ישנן ציציות ארוכות צהובות, ומאחוריהם הקוצים נמוכים יותר אך עדיין קשיחים מאוד. צבעם שמנת-בהיר ומעט אפור עם גוונים שחורים לאורך הגב. החוטם, הרגליים והזנב ורודים וערומים משיער. הטנרק בעל זיפי שפם רגישים מאוד. מטרתם של הקוצים הצבעוניים היא להזהיר את התוקפים מקוצניותו, ובנוסף הוא משמיע צרצור מיוחד בחיכוך של קוציו, מה שיכול להבהיל טורף. כך הוא יכול לנוע על קרקע היער ללא חשש. הוא פעיל ביום וגם בלילה והוא מחפש תמיד טרף של שלשולים ועוד חסרי חוליות על קרקעית היער. את הטרף הוא מוציא מהחורים באמצעות כפותיו החזקות ונושך אותם בשיניו החדות והדוקרות. הטנרקים חיים בקבוצות משפחתיות קטנות במחילות שהם חופרים. לאחר הריון של 58 ימים, הנקבות ממליטות 5–8 גורים המתבגרים תוך 25 יום. זהו טנרק נדיר יחסית שלא נצפה הרבה, אך מצב שימורו נחשב ל"ללא חשש". הפארק הלאומי מרוג'ג'י מדיה וקבצים בנושא טנרק שפלה מפוספס בוויקישיתוף טנרק שפלה מפוספס, באתר ITIS (באנגלית) טנרק שפלה מפוספס, באתר NCBI (באנגלית) טנרק שפלה מפוספס, באתר Animal Diversity Web (באנגלית) טנרק שפלה מפוספס, באתר האנציקלופדיה של החיים (באנגלית) טנרק שפלה מפוספס, באתר GBIF (באנגלית) טנרק שפלה מפוספס באתר הרשימה האדומה של IUCN
קסאי

נהר הקסאי הוא נהר אשר זורם במרכז אפריקה. הנהר מתחיל באנגולה. חלק מהנהר משמש כגבול בין הרפובליקה הדמוקרטית של קונגו לבין אנגולה. לאחר מכן, ממשיך הנהר לזרום לרפובליקה הדמוקרטית של קונגו, שם הוא נשפך לתוך נהר הקונגו. זהו היובל הדרומי הראשי של נהר קונגו, שאורכו 2,153 ק"מ. הנהר זורם בעמקים בגובה של כ-600–900 מטר ובחלקו התחתון נכנס ליער הגשם המשווני. נהר פימי המגיע מאגם מאי נדומבה שברפובליקה הדמוקרטית של קונגו נשפך לנהר קסאי מדיה וקבצים בנושא קסאי בוויקישיתוף קסאי, באתר אנציקלופדיה בריטניקה (באנגלית) Editors of Encyclopaedia Britannica, Kasai River, ENCYCLOPAEDIA BRITANNICA ערך זה הוא קצרמר בנושא נהרות ונחלים ובנושא הרפובליקה הדמוקרטית של קונגו. אתם מוזמנים לתרום לוויקיפדיה ולהרחיב אותו.
נשבע לך לא בוגד

נשבע לך לא בוגד הוא פזמון, שנכתב והולחן על ידי ישראל בונדק ובוצע על ידי זמרים שונים. הביצוע המוכר יותר הוא של דורון מירן. השיר נכתב על ידי האמרגן ישראל בונדק בשנת 1991. את השיר כתב בונדק על מפית במועדון החאן בירושלים. המבצע המקורי של השיר היה נחמיה אסף, אך השיר לא זכה להצלחה. לאורך השנים ביצעו זמרים שונים את השיר בהם אבי סינואני, שימי מזרחי ואבי ביטר, והביצוע המוכר יותר הוא של דורון מירן. השיר נכלל באלבום של מירן שנקרא "נשבע לך לא בוגד" ויצא בשנת 2000. בשנת 2014 הושמע השיר בעת השתתפותו של מירן בעונה השישית של התוכנית "האח הגדול" וזכה לחשיפה ציבורית רבה. במקביל, בעת שהייתו של מירן בבית האח הגדול הוציאו צמד "הישראלים" ביגי ושורטי בשיתוף הזמר חזי פרץ את השיר "נשבע לך לא בוגד 2". השיר כולל אמירה החוזרת על עצמה פעמים רבות בשיר, "נשבע לך לא בוגד, בחיאת עיוני לא בוגד" הדובר בשיר מבטיח לזוגתו כי על אף הפיתויים העומדים בדרכו בעבודתו בלילות ובבילוייו הליליים, אין הוא בוגד בה. הדובר גם מבטיח שלא לבגוד בה בעתיד. מירן סיפר על השיר: "בהתחלה צחקו עליי כששרתי אותו, היו אומרים לי שמבחינה תחבירית אין משפט כזה. הייתי מסביר להם שזה מאוד טבעי שגבר רוצה להגיד לאישה שלו שהוא לא בוגד בה, אז הוא אומר “נשבע לך”. מבחינה פיננסית אני יכול לומר שהשיר הזה סידר לי את החיים, הוא החזיק כמה שנים טובות, ועד היום כמעט ואין אירוע שהוא לא מושמע בו". נשבע לך לא בוגד, בערוץ היוטיוב של דורון מירן לדף השיר באתר הספרייה הלאומית נתי לוי,מי המבצע המקורי של "נשבע לך לא בוגד"?, באתר בטריבונה, 15 במאי 2014 נשבע לך לא גונב:מה עם קרדיט ליוצר המקורי?, באתר mynet‏, 1 ביוני 2014 אסף נבו, ‏הישראלים וחזי פרץ - נשבע לך לא בוגד 2, באתר ‏מאקו‏, 23 במאי 2014 נעמה נעמי ליבה, ‘יחלאולאו’ דורון מירן נוגע ופוגע, באתר גבעתיים פלוס
יחסי איטליה–מונטנגרו

יחסי איטליה-מונטנגרו הם היחסים הדיפלומטיים בין איטליה למונטנגרו. יחסים מוקדמים בין שתי המדינות, כאשר מבחינה פוליטית היו ממלכות, נרשמו ב-1896, עת התחתן ויטוריו אמנואלה השלישי, מלך איטליה, עם אלנה, נסיכת מונטנגרו, בתו של ניקולה הראשון, מלך מונטנגרו. יותר ממאה שנים לאחר מכן, איטליה ומונטנגרו כוננו יחסים דיפלומטיים ב-14 ביוני 2006, זמן קצר לאחר עצמאותה של מונטנגרו ופירוק סרביה ומונטנגרו. שתי המדינות הן חברות מלאות של איחוד מדינות הים התיכון ושל מועצת אירופה. מונטנגרו מחזיקה באיטליה שגרירות ברומא ו-5 קונסוליות בבולוניה, מילאנו, נאפולי, פיזה וטריאסטה. איטליה מחזיקה במונטנגרו שגרירות בפודגוריצה בלבד. מדיה וקבצים בנושא יחסי איטליה–מונטנגרו בוויקישיתוף אתר על יחסי מדינות
ממני והלאה: הבחירה בחיים בלי ילדים בישראל

ממני והלאה: הבחירה בחיים ללא ילדים בישראל הוא ספר עיון של הסוציולוגית אורנה דונת משנת 2011. הספר מהווה מחקר ראשון מסוגו בישראל הבוחן את הבחירה באל-הורות, סיבותיה, שורשיה והשלכותיה על הפרט והחברה בישראל ובעולם המערבי. הספר ראה אור בהוצאת ידיעות ספרים וספרי חמד בסדרת "מגדרים" בתל אביב. עורכת ממונה רנה ורבין ועורכת מדעית פרופ' חנה הרצוג. הספר מבוסס על מחקר איכותני שערכה דונת בשנים 2004–2007 דרך פורום "נשים שלא רוצות ילדים" באתר "תפוז אנשים"; בשנת 2007 הגישה את עבודת המאסטר שלה "פרו-נטליזם סדוק: הבחירה בחיים ללא ילדים בישראל" במחלקה לסוציולוגיה ואנתרופולוגיה באוניברסיטת תל אביב, ובהמשך עיבדה אותה לספר זה. באמצעות ארגז כלים סוציולוגי ואנתרופולוגי, מבקשת דונת להסביר את תופעת האל-הורות, להנגיש ולהציג אותה כדרך חיים לגיטימית. בספרה, היא בוחנת את ההיסטוריה של הרבייה האנושית והכוונתה בידי כוחות שלטוניים המעודדים ילודה, וטוענת כי למרות התמורות שעובר מוסד המשפחה וחרף ניצני שינוי ראשונים, בישראל יש סטיגמה גדולה כלפי מי שבוחר שלא להביא ילדים, ויש עוד דרך ארוכה להכרה אמיתית בזכותם של יחידים לבחור באורח חיים זה. אחד הדברים שציינה בנוגע להנכחת הגישה בציבור היה הצורך להבדיל בין גישה אל-הורית למונח "חיים בלי ילדים", מכיוון שזה אינו מייצג את גורם הבחירה, ומצד שני, מאנטי-נטליזם, שזו התנגדות מוסרית או אידאולוגית להולדה על ידי כל אחד, לא רק האדם האל-הורי. דוד רוזנטל‏, תעשי לי ילד: על הספר "ממני והלאה", באתר וואלה, 27 בדצמבר 2010 אורנה דונת, ‏מה הסיבות לוותר על ילדים?, באתר ‏מאקו‏, 10 בינואר 2011 מירי רוזמרין, טבעי לא ללדת, באתר "העוקץ", 6 באפריל 2011 שהם סמיט, "ממני והלאה: הבחירה בחיים בלי ילדים בישראל" מאת אורנה דונת | לא לגיל הרך, באתר הארץ, 22 ביוני 2011 שהם סמיט, "ממני והלאה: הבחירה בחיים בלי ילדים בישראל" מאת אורנה דונת | לא לגיל הרך, באתר הארץ, 22 ביוני 2011 דוד רוזנטל‏, תעשי לי ילד: על הספר "ממני והלאה", באתר וואלה, 27 בדצמבר 2010
צפעוני ההרים

צפעוני ההרים (שם מדעי: Atheris) הוא סוג של נחשים ארסיים ממשפחת הצפעיים החיים באזורים טרופיים ברחבי אפריקה שמדרום לסהרה, למעט באפריקה הדרומית. צפעונים אלה דומים במראם למספר צפעוני גומה שוכני עצים כמו צפעון הדקל, והם בעלי מבנה גוף לופתני עם קשקשים קרניים, צבעים ירוקים עד צהובים, ראש ומפתן לסת רחב ועיניים גדולות בעלות "קרניים" קטנות מעליהם. הם חשים בעזרת לשונם המפוצלת את סביבתם ואת מזונם הקרוב. הם קטנים יחסית באורך 40 עד 78 ס"מ. הם משריצי צאצאים חיים. הצפעונים מצויים בעיקר ביערות הגשם של מרכז ומערב אפריקה, בהם הם מטפסים על העצים ואורבים ליצורים קטנים מהם כמו צפרדעים, לטאות ומכרסמים ואף עופות מנמיכי עוף. הצפעונים הורגים את טרפם בעזרת ארס חזק מורכב מהמוטוקסין. ארס זה יכול להשפיע על האדם ולגרום לנפיחויות, דימומים ופגיעה בקרישת דם, מה שלעיתים מסתיים במוות. A. acuminata A. anisolepis A. barbouri A. broadleyi A. ceratophora צפע שיחים מערבי (A. chlorechis) A. desaixi A. hirsuta A. hispida A. katangensis A. mabuensis A. matildae צפע שיחים ניטצי (A. nitschei) A. rungweensis A. squamigera A. subocularis מדיה וקבצים בנושא צפעוני ההרים בוויקישיתוף צפעוני ההרים, באתר ITIS (באנגלית) צפעוני ההרים, באתר NCBI (באנגלית) צפעוני ההרים, באתר Animal Diversity Web (באנגלית) צפעוני ההרים, באתר האנציקלופדיה של החיים (באנגלית) צפעוני ההרים, באתר GBIF (באנגלית)
וילקר אנחל

וילקר חוסה אנחל רומרו (בספרדית: Wilker José Ángel Romero; נולד ב-18 במרץ 1993) הוא כדורגלן ונצואלני, שמשחק כקשר מרכזי בגזטפה מליגת העל הטורקית. לפני שמלאו לו 18 זכה אנחל בפרמיירה דיוויסיון של ונצואלה עם מועדון טרוחיאנוס (Trujillanos) בעונת 2010–2011. אנחל עבר לדפורטיבו טצ'ירה בשנת 2011 וכבש את שערו הראשון מול קרוני במשחק בו קבוצתו הפסידה 1–2 ב-5 במרץ 2011, השני שלו הגיע 11 יום לאחר מכן נגד אסטודיאנטס דה מרידה שניצחה את המשחק 1–3, השער השלישי שלו הגיע נגד זוליה ב-20 במאי 2012, כשקבוצתו ניצחה 0–5. ב-1 באוגוסט 2016 חתם בקבוצת הפרמייר ליג הרוסי, טרק גרוזני הצ'צ'נית. ב-8 בספטמבר 2021 הוא חתם על חוזה לשנה במועדון הטורקי גוזטפה. אנחל נקרא לסגל ונצואלה למוקדמות מונדיאל 2014, אך לא נכלל בפועל בהרכב. ב-18 בנובמבר 2014 ערך את הופעת הבכורה שלו במשחק ידידות מול בוליביה, שם כבש את השער הראשון של המשחק. עם זאת, ונצואלה הפסידה 2–3. מדיה וקבצים בנושא וילקר אנחל בוויקישיתוף וילקר אנחל, באתר Transfermarkt וילקר אנחל, באתר Soccerway וילקר אנחל, באתר WorldFootball.net וילקר אנחל, באתר National Football Teams וילקר אנחל, באתר FootballDatabase.eu וילקר אנחל באתר Goalface.com "W. Ángel - Soccer - Opera mobile - Results, fixtures, tables and statistics". Sports.opera.com. נבדק ב-2012-05-08. "W. Ángel - Soccer - scoresway - Results, fixtures, tables and statistics". scoresway. 1993-03-18. אורכב מ-המקור ב-2016-03-26. נבדק ב-2012-05-08. "Анхель Вилькер подписал контракт с Тереком". fc-terek.ru (ברוסית). FC Terek Grozny. 1 באוגוסט 2016. נבדק ב-22 בנובמבר 2016. {{cite web}}: (עזרה) Wilker Jose Angel Romero Göztepe'mizde | Göztepe Spor Kulübü Resmi Web Sitesi, www.goztepe.org.tr